- Når man som amerikaner får lov til at hilse på Hendes Majestæt Dronningen af Danmark og modtager Dannebrogordenen, så bliver det bare ikke meget bedre.

Sådan lyder det fra den afgående amerikanske ambassadør, Rufus Gifford, der i dag var i audiens hos dronningen på sin sidste dag i arbejdstøjet.

Når den 42-årige Rufus Gifford rejser hjem til USA fredag, har han styret den amerikanske ambassade på Østerbro i København i 3,5 år. En tid, ambassadøren og hans mand ser tilbage på med stor glæde.

- Vi forlader Danmark rent fysisk. Man når man bærer Danmark i hjertet, så forlader man aldrig Danmark helt, sagde Rufus Gifford.

D. 20. januar tiltræder republikaneren Donald Trump som amerikanernes næste præsident, og det er ham, der skal udvælge Rufus Giffords efterfølger.